**ΟΔΗΓΙΕΣ ΠΡΟΜΗΘΕΙΑΣ ΠΑΡΑΒΟΛΟΥ ΚΑΙ ΗΛΕΚΤΡΟΝΙΚΟΥ ΠΑΡΑΒΟΛΟΥ (e-paravolo)**

1. Είτε από την ηλεκτρονική εφαρμογή e-paravolo, μέσω της εφαρμογής taxisnet,
2. Είτε από τη Γενική Γραμματεία Πληροφοριακών Συστημάτων,
3. Είτε από Δ.Ο.Υ.

**Α) Διαδικασία για την προμήθεια ηλεκτρονικού παραβόλου:**

1) Ο πολίτης συνδέεται στον ιστότοπο (site) της Γενικής Γραμματείας Πληροφοριακών Συστημάτων: www.gsis.gr

2) Από την αρχική σελίδα και το μενού «Υπηρεσίες προς πολίτες» επιλέγει : «e-παράβολο»

3) Από τη σελίδα «Εφαρμογή Ηλεκτρονικού Παραβόλου (e-παράβολο)» - εάν διαθέτει κωδικούς στο taxisnet θα επιλέξει «για Πιστοποιημένους Χρήστες του Taxinet» ενώ - εάν δεν διαθέτει κωδικούς, θα επιλέξει «για μη Πιστοποιημένους Χρήστες»

4) Επιλέγει την επιλογή «Χορήγηση Παραβόλου» και συμπληρώνει την αντίστοιχη φόρμα (Αίτημα Χορήγησης Παραβόλου) ως εξής:

**- Φορέας Δημοσίου**: Υπουργείο Παιδείας, Έρευνας και Θρησκευμάτων,

**- Κατηγορίες Παραβόλων:**

1. Αναγνώριση Ισοδυναμίας
2. Αναγνώριση Προσόντων
3. Προσφυγή κατά απόφασης ΣΑΕΠ
4. Έκδοση Βεβαίωσης

**- Τύποι Παραβόλων**:

1. Επαγγελματική Ισοδυναμία Τίτλων Τυπικής Ανώτατης Εκπαίδευσης
2. Επαγγελματικά Προσόντα (Οδ.2005/36/ΕΚ)
3. Ενδικοφανής διοικητική προσφυγή
4. Βεβαίωση Υπαγωγής στην Οδηγία 2005/36/ΕΚ

5) Μετά τις παραπάνω επιλογές θα εμφανιστεί στο δεξί τμήμα της οθόνης το **ποσό του παραβόλου, το οποίο είναι:**

1. Για αναγνώριση Ισοδυναμίας 100€
2. Για Αναγνώριση Προσόντων 100€
3. Για Προσφυγή κατά απόφασης 50€
4. Για Έκδοση Βεβαίωσης 50€

6) Στην συνέχεια, συμπληρώνει τον Α.Φ.Μ. του και τα ατομικά του στοιχεία

ΠΡΟΣΟΧΗ: Σε περίπτωση λάθους και ανάγκης επιστροφής της αξίας του παραβόλου είναι απαραίτητη η δήλωση του ΑΦΜ και του ΙΒΑΝ στην αρχική αίτηση. Εάν αυτά τα δύο στοιχεία δεν έχουν συμπληρωθεί δεν θα μπορέσει να γίνει επιστροφή της αξίας του παραβόλου.

7) Υποβάλλει την αίτηση, επιλέγοντας «Υποβολή» και λαμβάνει μοναδικό κωδικό πληρωμής στο e-mail που έχει δηλώσει, τον οποίο και πρέπει να τυπώσει

8) Με τον μοναδικό κωδικό πληρωμής, ο πολίτης προχωρά στην πληρωμή του παραβόλου, πριν την ημερομηνία λήξης του, με έναν από τους ακόλουθους τρόπους:

- Άμεσα, με πιστωτική ή χρεωστική κάρτα ελληνικών τραπεζών (μόνο για Πιστοποιημένους χρήστες ή με χρήση web banking) ή

- Ετεροχρονισμένα, με φυσική παρουσία σε όλες τις τράπεζες και τα ΕΛΤΑ, γνωστοποιώντας τον μοναδικό ψηφιακό κωδικό πληρωμής

9) Ο πολίτης προσκομίζει το έγγραφο πληρωμής μαζί με την αίτησή του

Σημείωση: Ηλεκτρονικό παράβολο μπορεί ο πολίτης να εκδώσει και σε οποιοδήποτε ΚΕΠ.

**Β) Για την προμήθεια παραβόλου από την Δ.Ο.Υ.,** ο πολίτης πηγαίνει στο ταμείο και με την παραπάνω περιγραφή εκδίδει και πληρώνει επιτόπου το παράβολο και προσκομίζει το έγγραφο πληρωμής μαζί με την αίτησή του